Yon “Foto”
Yon “Foto”

Piblikasyon sa a bay yon foto ki montre 

pifò karakteristik enpòtan Sekirite Sosyal, 

Pwogram SSI, Revni Sekirite Siplemantè, ak 

pwogram Medicare. Ou ka jwenn enfòmasyon 

espesifik sou pwogram sa yo, avèk piblikasyon nou

yo tou, depi ou vizite www.socialsecurity.gov 

sou Entènèt.

Nimewo Sekirite Sosyal Ou

Benefis ou ap resevwa nan Sekirite Sosyal 

depann sou salè travay ou (oswa ou menm si ou 

se yon travayè endepandan) rapòte avèk nimewo 

Sekirite Sosyal ou. Kidonk, li enpòtan pou ou 

toujou itilize nimewo kòrèk Sekirite Sosyal ou. 

Epitou, ou ta dwe asire non ou itilize nan travay 

la se menm ak non ki endike sou kat Sekirite 

Sosyal ou. Si ou ta chanje non ou, ou ta dwe 

chanje non ou tou sou kat Sekirite Sosyal ou. 

Sekirite Sosyal pa chaje kòb pou sèvis sa a. Ou 

ta dwe gen yon nimewo Sekirite Sosyal pou 

pitit ou imedyatman apre yo fèt. Ou ap bezwen 

nimewo yo pou reklame yo kòm depandan sou 

fòm taks federal ou.

Vòl Idantite

Pran prekosyon ou avèk kat ak nimewo 

Sekirite Sosyal ou pou yo pa vòlè idantite ou. 

Montre kat ou nan travay ou lè ou kòmanse yon 

djòb pou dosye ou yo ka kòrèk. Apre sa, mete li 

yon kote ki an sekirite. PA MACHE avèk kat 

ou sou ou.
3

Asire dosye ou yo egzat

Li enpòtan pou non ou ak nimewo Sekirite 

Sosyal ou sou kat Sekirite Sosyal ou dakò avèk 

dosye pewòl travay ou, epi ak fòm W-2 a pou 

nou ka ba ou kredi pou salè ou nan dosye ou. 

Si kat Sekirite Sosyal ou pa kòrèk, kontakte 

nenpòt biwo Sekirite Sosyal pou fè chanjman yo. 

Tcheke fòm W-2 pou asire ke dosye travay ou 

kòrèk epitou, si li pa ta kòrèk, pou ou bay travay 

ou enfòmasyon ki kòrèk yo.

Si ou se yon travayè ki gen laj 25 lane oswa 

plis epi ou pa resevwa benefis Sekirite Sosyal, 

ou ap resevwa yon Social Security Statement

(Etadkont Sekirite Sosyal) chak ane. Etadkont

sa a ap prezante yon rezime salè ou. Revize 

Etadkont sa a pou ou asire ke tout salè ou touche 

yo enkli ladan li. Si Etadkont ou pa montre 

tout salè ou, fè travay ou ak/oswa biwo Sekirite 

Sosyal konnen nenpòt enfòmasyon ki pa kòrèk.

Peman taks Sekirite Sosyal

Si ou ap travay pou yon patwon, travay la ap 

retire taks Sekirite Sosyal ak taks Medicare nan 

chèk ou, epi l ap voye taks sa yo bay Internal 

Revenue Services (IRS). Travay ou ap voye tou 

bay IRS yon kantite lajan ki egal epi ki dakò ak 

sa ki te sòti sou chèk ou. Travay ou rapòte tout 

salè ou bay Sekirite Sosyal.

Si ou ap travay avèk pwòp tèt pa ou, se ou 

menm sèl ki peye tout taks Sekirite Sosyal ak 

taks Medicare lè ou ap ranpli fòm taks ou. Apre 

sa IRS rapòte salè ou bay Sekirite Sosyal. Lè 

sa a, taks ou peye egal ak pousantaj travay ou 

ta peye pou ou, plis pòsyon pa ou la. Men, gen 
4

dediksyon espesyal sou taks sou revni ou ka pran 

ki konpanse taks ou.

Yo pa mete taks Sekirite Sosyal ak taks 

Medicare ou peye yo nan yon kont espesyal pou 

ou. Yo sèvi pou peye benefis pou moun k ap 

resevwa benefis jodi a. Menm jan tou, alavni se 

travayè ki pral peye benefis ou yo prochènman.

“Kredi” Sekirite Sosyal sou Salè

Pandan ou ap travay epi ou peye taks Sekirite 

Sosyal, ou jwenn “kredi” ki konte pou elijiblite 

ou pou benefis Sekirite Sosyal (selon salè ou, ou 

ka reyalize apeprè kat kredi pa ane). Pifò moun 

bezwen 10 ane travay pou yo ka ranpli kondisyon 

pou benefis yo. Moun ki jèn yo bezwen mwens 

kredi pou yo ka kalifye pou benefis maladi oswa 

enfimite epi pou fanmi yo ka kalifye pou benefis 

sivivan. 

Kalkil benefis Sekirite Sosyal

Anjeneral, benefis Sekirite Sosyal ou se yon 

pousantaj salè mwayen ou touche pandan toutan 

ou t ap travay. Travayè ki pa touche anpil lajan nan 

travay yo ap resevwa yon pi gwo pousantaj pase 

travayè ki nan pòsyon revni siperyè a. Yon travayè 

ki touche yon salè ki mwayen ka espere yon 

benefis retrèt ki ranplase apeprè 40 pousan salè 

mwayen li touche pandan toutan li t ap travay.

Sekirite Sosyal pa t janm sòti pou li sèl sous 

revni ou lè ou pran retrèt ou oswa si ou vin 

malad oubyen enfim, epi li pa t janm sòti pou 

li reprezante sèl sous revni fanmi ou si ou ta 

mouri. Li sòti pou konplete lòt revni ou nan plan 

pansyon, epay ak envestisman.
5 (lòt bò a)

Benefis Sekirite Sosyal

Taks Sekirite Sosyal ou peye twa (3) kalite 

benefis: retrèt, maladi oswa enfimite ak benefis 

pou sivivan.

Si ou elijib pou benefis retrèt oswa benefis 

maladi oswa enfimite, lòt manm nan fanmi ou 

ka resevwa benefis sa yo tou. Sa enlki: moun 

ki marye avèk ou a si li gen omwen laj 62 lane; 

si li poko gen laj 62 lane, men l ap okipe yon 

timoun ki poko gen laj 16 lane li elijib tou; ak 

timoun ou yo si yo pa marye epi yo poko gen 

18 an, si yo poko gen 19 an men yo toujou lekòl 

segondè, oswa yo gen 18 an oswa plis men yo 

andikape. Si ou divòse, ansyen mari ou oswa 

ansyen madanm ou ka elijib pou benefis ki sou 

dosye ou tou.

Retrèt

Nou peye benefis nan laj konplè retrèt (gen 

benefis redui ki disponib tou, sito ou gen laj 62 

lane) si ou te travay lontan ase. Si ou te fèt anvan 

1938, laj konplè pou ou pran retrèt ou se 65 

lane. Laj konplè pou ou pran retrèt ap ogmante 

tanzantan jouk li rive nan laj 67 an pou moun 

ki te fèt nan lane 1960 oswa apre sa. Si ou pran 

retrèt ou apre laj konplè retrèt la, ou ap jwenn 

kredi espesyal chak mwa ou pa pran benefis 

yo jouk laj 70 lane. Si ou chwazi pou ou pran 

retrèt ou apre 65 an, ou toujou ta dwe aplike pou 

Medicare nan twa (3) mwa apre 65yèm anivèsè 

nesans ou.
6

Maladi oubyen enfimite

Yo ka peye ou benefis maladi oubyen enfimite 

a nenpòt ki laj si ou te travay lontan ase epi ou 

gen yon maladi oswa yon enfimite fizik oswa 

mantal ki grav, ki anpeche ou travay pandan 

yon ane oswa plis, oswa si ou gen yon eta sante 

ki pral lakòz lanmò ou. Pa retade aplikasyon 

an jouk ou kite travay ou depi yon ane paske 

pliziè mwa ka pase avan nou fin pwosesis yon 

aplikasyon pou benefis maladi oswa enfimite.

Sivivan

Lè ou mouri, kèk manm fanmi ou ka elijib 

pou resevwa benefis sivivan. Pami benefis 

sivivan yo, gen vèf/vèv (ak vèf ak vèv ki divòse), 

timoun epi paran ki depandan.

Medicare

Taks Medicare ou peye pandan ou ap travay 

ap finanse pòsyon asirans ki kouvri depans 

lopital (kèkfwa sa rele Pati A) Medicare. 

Pwoteksyon sa a ede peye pou pasyan ki entène 

lopital ak swen enfimyè kalifye ak lòt sèvis. Lòt 

pòsyon Medicare la se asirans medikal (kèkfwa 

sa rele Pati B). Anjeneral pati sa a peye avèk 

yon prim chak mwa, ki sòti nan chèk Sekirite 

Sosyal ou. Pati B a ede peye frè doktè, vizit 

pasyan ekstèn nan lopital ak lòt sèvis medikal ak 

materyèl.

NÒT: Kanmèm, menmsi laj konplè retret ou 

depase 65 lane, ou elijib pou Medicare lè ou 

gen laj 65 lane.
7

Revni Sekirite Siplemantè

SSI fè peman pa mwa pou moun ki gen ti 

revni ak ti kantite resous. Pou jwenn SSI, ou 

dwe gen 65 an, oubyen ou avèg, oubyen ou 

malad oswa enfim. Timoun tankou adilt ka 

ranpli kondisyon pou yo resevwa benefis 

maladi oswa enfimite SSI.

Kantite lajan SSI ou ka resevwa depann 

de revni ou, ki resous ou ak kote ou ap viv. 

Gouvènman federal la peye yon benefis debaz 

epi kèk eta ajoute lajan sou kantite a. Tcheke 

nan biwo lokal Sekirite Sosyal ou pou konnen 

ki kantite lajan SSI yo bay nan eta kote ou ap 

viv la. Anjeneral, moun ki jwenn SSI ka jwenn 

Medicaid tou, koupon pou manje (food stamps) 

ak lòt asistans.

Ou pa gen obligasyon pou ou te travay pou 

jwenn peman SSI. Finansman peman SSI 

fèt avèk revni taks jeneral yo, pa avèk taks 

Sekirite Sosyal.

Kilè ak kijan pou aplike pou 

Sekirite Sosyal oswa pou SSI

Ou dwe aplike pou benefis yo apeprè twa 

mwa anvan dat ou vle kòmanse resevwa 

benefis ou yo. Si w poko toutafè prè pou 

pran retrèt ou, men w ap panse pou ta fè sa 

nan yon avni ki pa twò lwen, ou ka vle vizite 

sit entènèt Sekirite Sosyal la pou ka itilize 

planifikatè nou an ki pratik epi ki enstriktif 

nan www.socialsecurity.gov/retire2.

Ou ta dwe aplike pou benefis Sekirite Sosyal 

oubyen benefis maladi oswa enfimite SSI si 

ou vin twò malad pou ou travay. Si travayè 

yon fanmi mouri, ou ta dwe kontakte nou pou 

verifye si ou menm ak lòt manm nan fanmi an 

elijib pou benefis yo.
Lè ou ap aplike pou benefis yo, ou ap bezwen 

soumèt dokiman ki montre ou elijib, tankou 

yon batistè pou chak manm fanmi ki aplike pou 

benefis yo, yon sètifika maryaj si moun ou ki 

marye avèk ou a aplike epi pi resan fòm W-2 ou 

(oswa fòm taks si ou se yon travayè endepandan).

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun ki 

pa tande oswa ki tande di, rele nan nimewo TTY 

nou a, 1-800-325-0778). Nou trete tout apèl yo 

avèk konfidansyalite. Nou ka reponn

kesyon espesifik yo, nan lè 7 dimaten jiska 7 

diswa, lendi pou vandredi. Nou kapab jwenn 

yon entèprèt pou w gratis ki pral pran telefòn la 

oswa ki kapab vini nan biwo lokal nou.Nou bay 

enfòmasyon tou nan yon sèvis telefòn otomatik 

ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa a 

genyen yon dezyèm reprezantan Sekirite Sosyal 

pou kontwole kèk apèl telefonik.

Social Security Administration

SSA Publication No. 05-10006-HC

A “Snapshot” (Haitian-Creole)

April 2008